A4-0029/98

Πρόταση οδηγίας του Ευρωπαΐκού Κοινοβουλίου και του Συμβουλίου σχετικά με την πώληση και τις εγγυήσεις καταναλωτικών αγαθών (COM(95)0520 - C4-0455/96 - 96/0161(COD))

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Πρώτη αιτιολογική αναφορά

>Αρχικό κείμενο>

τη συνθήκη για την ίδρυση της Ευρωπαΐκής Κοινότητας, και ιδίως το άρθρο 100Α,

>Κείμενο μετά την ψηφοφορία στο ΕΚ>

τη συνθήκη για την ίδρυση της Ευρωπαΐκής Κοινότητας, και ιδίως

τα άρθρα 100Α και 129Α

(Τροπολογία 2)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η πώληση καταναλωτικών αγαθών πρέπει να καλύπτει όλους τους τύπους συμβάσεων δια των οποίων τα αγαθά προσφέρονται από τον πωλητή στον καταναλωτή, συμπεριλαμβανομένων των συμβάσεων εκείνων όπου τα αγαθά προσφέρονται με αντάλλαγμα ένα άλλο περιουσιακό στοιχείο αντί της τιμής αγοράς, συμβάσεων μισθώσεων και συμβάσεων όπου οι πληρωμές πραγματοποιούνται με δόσεις και η ιδιοκτησία των αγαθών δεν μεταβιβάζεται στον καταναλωτή έως ότου καταβληθούν όλες οι οφειλόμενες δόσεις 7

(Τροπολογία 3)

Έκτη αιτιολογική σκέψη

>Αρχικό κείμενο>

ότι, πρώτα απ' όλα, τα αγαθά πρέπει να είναι σύμφωνα προς τους όρους της σύμβασης 7 ότι η έννοια της συμφωνίας προς τους όρους της σύμβασης μπορεί να θεωρηθεί ως κοινό θεμέλιο των διαφόρων εθνικών νομικών παραδόσεων 7 ότι ο πωλητής πρέπει να είναι ο άμεσος υπεύθυνος έναντι του καταναλωτή σε ό,τι αφορά τη συμφωνία των αγαθών προς τους όρους της σύμβασης 7 ότι αυτή είναι η καθιερωμένη παραδοσιακή λύση στα δίκαια των κρατών μελών 7 ότι ο πωλητής πρέπει εντούτοις να έχει τη δυνατότητα να στραφεί κατά του προμηθευτή του ή κατά του παραγωγού, όταν η μη συμφωνία προς τους όρους της σύμβασης απορρέει από δική τους πράξη ή παράλειψη 7

>Κείμενο μετά την ψηφοφορία στο ΕΚ>

ότι, πρώτα απ' όλα, τα αγαθά πρέπει να είναι σύμφωνα προς τους όρους της σύμβασης 7 ότι η έννοια της συμφωνίας προς τους όρους της σύμβασης μπορεί να θεωρηθεί ως κοινό θεμέλιο των διαφόρων εθνικών νομικών παραδόσεων 7 ότι ο πωλητής

είναι κανονικά ο άμεσος υπεύθυνος έναντι του καταναλωτή σε ό,τι αφορά τη συμφωνία των αγαθών προς τους όρους της σύμβασης 7 ότι αυτή είναι η καθιερωμένη παραδοσιακή λύση στα δίκαια των κρατών μελών 7 ότι ο πωλητής πρέπει εντούτοις να έχει τη δυνατότητα να στραφεί κατά του προμηθευτή του ή κατά του παραγωγού, όταν η μη συμφωνία προς τους όρους της σύμβασης απορρέει από δική τους πράξη ή παράλειψη 7

(Τροπολογία 4)

Αιτιολογική σκέψη 6α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι, ως συνέπεια της εσωτερικής αγοράς, ολοένα και περισσότεροι καταναλωτές αγοράζουν προΐόντα στο εξωτερικό 7 ότι αυτή η τάση θα πρέπει να ενθαρρυνθεί 7 ότι, με στόχο την αποτελεσματική λειτουργία της εσωτερικής αγοράς, ο καταναλωτής πρέπει να ασκεί με απλό τρόπο τα δικαιώματά του για τα προΐόντα που αγόρασε σε ένα άλλο κράτος μέλος 7 ότι σε ορισμένες περιπτώσεις είναι δύσκολο ή και αδύνατο να μπορεί να ασκεί τα δικαιώματά του κατά του πωλητή του πωληθέντος αγαθού 7 ότι στις περιπτώσεις αυτές είναι σκόπιμο ο καταναλωτής, εάν δεν συμφωνεί με την σύμβαση πώλησης, να έχει τη δυνατότητα να στρέφεται και κατά του παραγωγού ή, ει δυνατόν, κατά του αντιπροσώπου του στο κράτος μέλος του καταναλωτή 7

(Τροπολογία 5)

Έβδομη αιτιολογική σκέψη

>Αρχικό κείμενο>

ότι, σε περίπτωση μη ανταπόκρισης του προΐόντος στους όρους της σύμβασης, αρμόζει να δοθεί στον καταναλωτή το δικαίωμα να επιτύχει είτε την επισκευή είτε την αντικατάσταση του αγαθού, είτε μια μείωση του τιμήματος ως αποζημίωση ή ακόμη την καταγγελία της σύμβασης πώλησης 7 ότι πρέπει εντούτοις να υπάρχει χρονικός περιορισμός της άσκησης αυτών των δικαιωμάτων και να καθορίζονται οι προθεσμίες κατά τις οποίες μπορούν αυτά να ασκηθούν κατά του πωλητή 7

>Κείμενο μετά την ψηφοφορία στο ΕΚ>

ότι, σε περίπτωση μη ανταπόκρισης του προΐόντος στους όρους της σύμβασης,

ο πωλητής ή ενδεχομένως ο κατασκευαστής θα πρέπει να πετύχουν την ανταπόκριση αυτή εντός λογικής προθεσμίας 7 ότι ο πωλητής ή ο κατασκευαστής, ανάλογα με τη φύση του προΐόντος και με το βαθμό μη ανταπόκρισης, ορίζει με ποιό τρόπο η ανταπόκριση αυτή του προΐόντος μπορεί να επιτευχθεί γρηγορότερα και αποδοτικότερα 7 ότι ο καταναλωτής δύναται να απαιτήσει λογική μείωση του καταβληθέντος ποσού ή μπορεί ακόμα και να καταγγείλει τη σύμβαση πώλησης σε περίπτωση που η δωρεάν επισκευή χωρίς απώλεια της αξίας ή η αντικατάσταση του προΐόντος εντός λογικής προθεσμίας δεν είναι δυνατή ή όταν το προΐόν εξακολουθεί να παρουσιάζει ελάττωμα μετά την πρώτη επισκευή ή αντικατάσταση 7

(Τροπολογία 6)

Αιτιολογική σκέψη 7α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι, προκειμένου να προστατευθεί καλύτερα ο καταναλωτής που επωφελείται της εσωτερικής αγοράς και αποκτά κινητά πράγματα σ' ένα άλλο κράτος μέλος, πρέπει σε περίπτωση καταναλωτικών αγαθών που πωλούνται σε διάφορα κράτη μέλη να επισυνάπτεται από τον κατασκευαστή ένας κατάλογος με μία τουλάχιστον διεύθυνση παραπόνων σε κάθε κράτος μέλος στο οποίο πωλείται το εμπόρευμα 7 ότι, ο καταναλωτής μπορεί να επισημάνει στη διεύθυνση αυτή τη μη ανταπόκριση του προΐόντος στους όρους της σύμβασης 7

(Τροπολογία 7)

Όγδοη αιτιολογική σκέψη

>Αρχικό κείμενο>

ότι για να εξασφαλισθεί η ασφάλεια στις συναλλαγές και η εντιμότητα στις σχέσεις μεταξύ των μερών, θα πρέπει να βαρύνεται ο καταναλωτής με την υποχρέωση να καταγγέλλει στον πωλητή, μέσα σε σύντομη προθεσμία, κάθε διαπιστούμενη αναντιστοιχία του προΐόντος προς τους όρους της σύμβασης 7 ότι, για να επιτραπεί στα μέρη να καταλήγουν σε φιλικό διακανανονισμό χωρίς να υποχρεώνονται να προσφεύγουν αμέσως στη δικαιοσύνη για τη διαφύλαξη των δικαιωμάτων τους, αρμόζει να προβλεφθεί ότι η καταγγελία της μη ανταπόκρισης του αγαθού προς τους όρους της σύμβασης εκ μέρους του καταναλωτή διακόπτει την προθεσμία παραγραφής 7

>Κείμενο μετά την ψηφοφορία στο ΕΚ>

διαγράφεται

(Τροπολογία 8)

Ένατη αιτιολογική σκέψη

>Αρχικό κείμενο>

ότι είθισται, τουλάχιστον για ορισμένες κατηγορίες αγαθών, να προσφέρουν οι πωλητές ή οι παραγωγοί εγγυήσεις επί των προΐόντων τους προκειμένου να ασφαλίσουν τους καταναλωτές έναντι παντός ελαττώματος που τυχόν θα εμφανισθεί εντός ορισμένης προθεσμίας 7 ότι η πρακτική αυτή μπορεί να συμβάλει στη δημιουργία μεγαλύτερου ανταγωνισμού μέσα στην αγορά 7 ότι, ωστόσο, οι εγγυήσεις αυτές μπορεί να αποτελούν απλό διαφημιστικό μέσο και να αποδεικνύονται παραπλανητικές για τον καταναλωτή 7 ότι για να εξασφαλισθεί η διαφάνεια της αγοράς πρέπει να ορισθούν κοινές αρχές που θα ισχύουν για τις προσφερόμενες από τους οικονομικούς φορείς εγγυήσεις 7

>Κείμενο μετά την ψηφοφορία στο ΕΚ>

ότι είθισται, τουλάχιστον για ορισμένες κατηγορίες αγαθών, να προσφέρουν οι πωλητές ή οι παραγωγοί

εμπορικές εγυήσεις επί των προΐόντων τους προκειμένου να ασφαλίσουν τους καταναλωτές έναντι παντός ελαττώματος που τυχόν θα εμφανισθεί εντός ορισμένης προθεσμίας 7 ότι η πρακτική αυτή μπορεί να συμβάλει στη δημιουργία μεγαλύτερου ανταγωνισμού μέσα στην αγορά 7 ότι, ωστόσο, οι εγγυήσεις αυτές μπορεί να αποτελούν απλό διαφημιστικό μέσο και να αποδεικνύονται παραπλανητικές για τον καταναλωτή 7 ότι για να εξασφαλισθεί η διαφάνεια της αγοράς πρέπει να ορισθούν κοινές αρχές που θα ισχύουν για τις προσφερόμενες από τους οικονομικούς φορείς εγγυήσεις 7

(Τροπολογία 9)

Αιτιολογική σκέψη 10α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι ο καταναλωτής δικαιούται να λαμβάνει αξιόπιστες πληροφορίες σχετικά με την ύπαρξη κατάλληλης εξυπηρέτησης πελατών μετά την πώληση 7

(Τροπολογία 10)

Ενδέκατη αιτιολογική σκέψη

>Αρχικό κείμενο>

ότι η νομοθεσία και η νομολογία σ' αυτόν τον τομέα καταμαρτυρούν, σε διάφορα κράτη μέλη, μια αυξανόμενη μέριμνα για την εξασφάλιση ενός υψηλότερου επιπέδου προστασίας για τους καταναλωτές 7 ότι ενόψει αυτής της εξέλιξης καθώς και της εμπειρίας από την εφαρμογή της παρούσας οδηγίας θα μπορεί να αποδειχθεί απαραίτητο να προβλεφθεί μία μεγαλύτερη εναρμόνιση προβλέποντας κυρίως άμεση ευθύνη του παραγωγού όσον αφορά τα ελαττώματα για τα οποία ευθύνεται 7

>Κείμενο μετά την ψηφοφορία στο ΕΚ>

ότι η νομοθεσία και η νομολογία σ' αυτόν τον τομέα καταμαρτυρούν, σε διάφορα κράτη μέλη, μια αυξανόμενη μέριμνα για την εξασφάλιση ενός υψηλότερου επιπέδου προστασίας για τους καταναλωτές 7 ότι ενόψει αυτής της εξέλιξης καθώς και της εμπειρίας από την εφαρμογή της παρούσας οδηγίας θα

ήταν απαραίτητο να προβλεφθεί μία μεγαλύτερη εναρμόνιση προβλέποντας κυρίως άμεση ευθύνη του παραγωγού όσον αφορά τα ελαττώματα για τα οποία ευθύνεται 7

(Τροπολογία 11)

Άρθρο 1, παράγραφος 2, σημείο α)

>Αρχικό κείμενο>

α) καταναλωτής: το φυσικό πρόσωπο το οποίο, στο πλαίσιο των συμβάσεων που εμπίπτουν στο πεδίο εφαρμογής της παρούσας οδηγίας, ενεργεί για σκοπό μη εντασσόμενο στο πλαίσιο της επαγγελματικής του δραστηριότητας 7

>Κείμενο μετά την ψηφοφορία στο ΕΚ>

α) καταναλωτής: το φυσικό πρόσωπο το οποίο, στο πλαίσιο των συμβάσεων που εμπίπτουν στο πεδίο εφαρμογής της παρούσας οδηγίας, ενεργεί για σκοπό μη εντασσόμενο στο πλαίσιο της επαγγελματικής ή εμπορικής του δραστηριότητας 7

(Τροπολογία 12)

Άρθρο 1, παράγραφος 2, σημείο β)

>Αρχικό κείμενο>

β) καταναλωτικό αγαθό:κάθε αγαθό, κανονικά προοριζόμενο για τελική χρήση ή κατανάλωση, εξαιρουμένων των ακινήτων 7

>Κείμενο μετά την ψηφοφορία στο ΕΚ>

β) καταναλωτικό αγαθό: κάθε κινητό πράγμα το οποίο παρέχεται από ένα πωλητή στον καταναλωτή, εξαιρουμένων των ακινήτων 7

(Τροπολογία 13)

Άρθρο 1, παράγραφος 2, σημείο γ)

>Αρχικό κείμενο>

γ) πωλητής: το φυσικό ή νομικό πρόσωπο που πωλεί καταναλωτικά αγαθά στο πλαίσιο της επαγγελματικής του δραστηριότητας 7

>Κείμενο μετά την ψηφοφορία στο ΕΚ>

γ) πωλητής: το φυσικό ή νομικό πρόσωπο που πωλεί καταναλωτικά αγαθά στο πλαίσιο της επαγγελματικής ή καταστατικής του δραστηριότητας ή έναντι μιας άλλης περουσιακής αξίας αντί του τιμήματος 7

(Τροπολογία 14)

Άρθρο 1, παράγραφος 2, σημείο δ)

>Αρχικό κείμενο>

δ) εγγύηση: κάθε επιπλέον ανάληψη υποχρέωσης εκ μέρους του πωλητή ή του

παραγωγού σε σχέση με το νομικό καθεστώς της πώλησης καταναλωτικών αγαθών, για επιστροφή του καταβληθέντος τιμήματος, αντικατάσταση, επισκευή ή φροντίδα καθ' οιονδήποτε τρόπο του αγαθού μετά την πώληση, ιδιαίτερα εάν το αγαθό δεν πληροί τους όρους της σύμβασης.

>Κείμενο μετά την ψηφοφορία στο ΕΚ>

δ) εμπορική εγγύηση: κάθε ιδιαίτερη ανάληψη υποχρέωσης εκ μέρους του πωλητή ή του παραγωγού να παράσχει βοήθεια, όταν το καταναλωτικό αγαθό δεν ανταποκρίνεται στις ιδιότητες που αναφέρονται στη δήλωση εγγύησης ή τη σχετική διαφήμιση 7

(Τροπολογία 15)

Άρθρο 1, παράγραφος 2, σημείο δ α) (νέο)

>Αρχικό κείμενο>

>Κείμενο μετά την ψηφοφορία στο ΕΚ>

δα) παραγωγός: ο παραγωγός του καταναλωτικού αγαθού, ο εισαγωγέας στην επικράτεια της Κοινότητας καθώς και κάθε πρόσωπο που εμφανίζεται ως παραγωγός θέτοντας το όνομά του, το σήμα του ή ένα άλλο διακριτικό γνώρισμα στο καταναλωτικό αγαθό 7

(Τροπολογία 16)

Άρθρο 1, παράγραφος 2, σημείο δ β) (νέο)

>Αρχικό κείμενο>

>Κείμενο μετά την ψηφοφορία στο ΕΚ>

δβ) αντιπρόσωπος του παράγωγού: το φυσικό ή νομικό πρόσωπο που εμφανίζεται ως επίσημος διανομέας του παραγωγού και/ή κάθε εξουσιοδοτημένο κέντρο εξυπηρέτησης πελατών, εξαιρουμένων των ανεξάρτητων πωλητών οι οποίοι ενεργούν αποκλειστικά ως λιανοπωλητές 7

(Τροπολογία 17)

Άρθρο 1, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Οι συμβάσεις σχετικά με την παράδοση καταναλωτικών αγαθών που πρόκειται να κατασκευασθούν ή να παραχθούν εξομοιώνονται με συμβάσεις πώλησης 7

(Τροπολογία 18)

Άρθρο 2, παράγραφος 2, σημείο α)

>Αρχικό κείμενο>

α) ανταποκρίνονται στην περιγραφή που έχει γίνει από τον πωλητή και έχουν τις ιδιότητες του αγαθού εκείνου που ο πωλητής είχε παρουσιάσει στον καταναλωτή ως δείγμα ή πρότυπο 7

>Κείμενο μετά την ψηφοφορία στο ΕΚ>

α) ανταποκρίνονται στην περιγραφή που έχει γίνει από τον πωλητή

ή τον παραγωγό και έχουν τις ιδιότητες του αγαθού εκείνου που ο πωλητής ή ο παραγωγός είχε παρουσιάσει στον καταναλωτή ως δείγμα ή πρότυπο 7

(Τροπολογία 19)

Άρθρο 2, παράγραφος 2, σημείο γ)

>Αρχικό κείμενο>

γ) είναι κατάλληλα για κάθε ειδική χρήση την οποία επιζητεί ο καταναλωτής και η οποία γνωστοποιήθηκε στον πωλητή κατά τη στιγμή της σύναψης της σύμβασης, εκτός και αν προκύπτει εκ των περιστάσεων ότι ο αγοραστής δεν ακολούθησε τις επεξηγήσεις του πωλητή 7

>Κείμενο μετά την ψηφοφορία στο ΕΚ>

γ) είναι κατάλληλα για κάθε ειδική χρήση την οποία επιζητεί ο καταναλωτής και η οποία γνωστοποιήθηκε στον πωλητή κατά τη στιγμή της σύναψης της σύμβασης 7

(Τροπολογία 20)

Άρθρο 2, παράγραφος 2, σημείο δ)

>Αρχικό κείμενο>

δ) οι ιδιότητες και η απόδοσή τους είναι ικανοποιητικές λαμβανομένης υπόψη της φύσης του αγαθού και του τιμήματος που καταβλήθηκε, καθώς και των δημοσίων δηλώσεων που έχουν γίνει σχετικά με αυτά από τον πωλητή, τον παραγωγό ή τον αντιπρόσωπό του.

>Κείμενο μετά την ψηφοφορία στο ΕΚ>

δ) έχουν ιδιότητες

τις οποίες μπορούσε να αναμένει ο καταναλωτής όσον αφορά την ποιότητα και την απόδοση, μεταξύ άλλων και λόγω των δημόσιων δηλώσεων που έχουν γίνει σχετικά με το προΐόν από τον πωλητή, τον παραγωγό ή τον αντιπρόσωπό του στη διαφήμιση ή την επισήμανση 7

(Τροπολογία 21)

Άρθρο 2, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Ένα καταναλωτικό αγαθό θεωρείται ότι ανταποκρίνεται στους όρους της σύμβασης βάσει του παρόντος άρθρου εάν κατά το χρόνο της πώλησης ο καταναλωτής ενέκρινε τη σύναψη της σύμβασης μολονότι εγνώριζε το ελάττωμα 7

(Tροπολογία 22)

Άρθρο 2, παράγραφος 2β. (νέο)

>Αρχικό κείμενο>

>Κείμενο μετά την ψηφοφορία στο ΕΚ>

2β. Κατά την έννοια του άρθρου 2, παράγραφος 2, σημείο β) η καταλληλότητα για τις χρήσεις περιλαμβάνει μεταξύ άλλων την εξέταση των ακόλουθων πτυχών της ποιότητας των αγαθών: εμφάνιση και ποιότητα κατασκευής, απουσία μικροελαττωμάτων, ασφάλεια και διάρκεια ζωής 7

(Τροπολογία 23)

Άρθρο 2, παράγραφος 3

>Αρχικό κείμενο>

3) η μη ανταπόκριση προς τους όρους της σύμβασης που απορρέει από κακή εγκατάσταση του αγαθού λογίζεται ως ελάττωμα που αντίκειται στους όρους της σύμβασης όταν η εγκατάσταση έχει πραγματοποιηθεί από τον πωλητή ή υπό την ευθύνη του.

>Κείμενο μετά την ψηφοφορία στο ΕΚ>

3) η μη ανταπόκριση προς τους όρους της σύμβασης που απορρέει από κακή εγκατάσταση του αγαθού λογίζεται ως ελάττωμα που αντίκειται στους όρους της σύμβασης όταν η εγκατάσταση έχει πραγματοποιηθεί από τον πωλητή ή υπό την ευθύνη του.

Αυτό ισχύει εξίσου όταν το αγαθό εγκαταστάθηκε από τον καταναλωτή και η κακή εγκατάσταση οφείλεται σε παράλειψη των γραπτών οδηγιών εγκατάστασης 7

(Τροπολογία 24)

Άρθρο 3, παράγραφος 1

>Αρχικό κείμενο>

1. Ο πωλητής ευθύνεται έναντι του καταναλωτή για κάθε ελάττωμα που αντίκειται στους όρους της σύμβασης και το οποίο υπάρχει κατά τη στιγμή της παράδοσης του αγαθού στον καταναλωτή και εκδηλώνεται μέσα σε προθεσμία δύο ετών από τη στιγμή αυτή, εκτός εάν, κατά τη στιγμή της σύναψης της σύμβασης πώλησης, ο καταναλωτής γνώριζε ή δεν μπορούσε να αγνοεί το αντισυμβατικό ελάττωμα.

>Κείμενο μετά την ψηφοφορία στο ΕΚ>

1. Ο πωλητής ευθύνεται έναντι του καταναλωτή για κάθε ελάττωμα που αντίκειται στους όρους της σύμβασης και το οποίο υπάρχει κατά τη στιγμή της

πραγματικής παράδοσης του αγαθού στον καταναλωτή και εκδηλώνεται μέσα σε προθεσμία δύο ετών από τη στιγμή αυτή 7

(Τροπολογία 25)

Άρθρο 3, παράγραφος 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1α. Κατά παρέκκλιση της παραγράφου 1 ο καταναλωτής μπορεί να στραφεί άμεσα κατά του παραγωγού ή, αναλόγως με την περίπτωση, του αντιπροσώπου του, στο κράτος μέλος του καταναλωτή, εάν:

>Αρχικό κείμενο>

>Κείμενο μετά την ψηφοφορία στο ΕΚ>

- ο πωλητής του αγαθού είναι εγκατεστημένος σε ένα άλλο κράτος μέλος,

>Αρχικό κείμενο>

>Κείμενο μετά την ψηφοφορία στο ΕΚ>

- ο πωλητής έχει σταματήσει τις εμπορικές δραστηριότητές του ή έχει εγκατασταθεί σε κάποιο άλλο μέρος χωρίς να το έχει ανακοινώσει,

>Αρχικό κείμενο>

>Κείμενο μετά την ψηφοφορία στο ΕΚ>

- ο πωλητής δεν μπορεί να ενημερωθεί εγκαίρως για τη μη ανταπόκριση του προΐόντος στους όρους της σύμβασης.

(Τροπολογία 26)

Άρθρο 3, παράγραφος 2

>Αρχικό κείμενο>

2. Ο πωλητής δεν ευθύνεται όταν το αγαθό δεν ανταποκρίνεται στις δημόσιες δηλώσεις του παραγωγού ή του αντιπροσώπου του όταν:

- ο πωλητής αποδεικνύει ότι δεν γνώριζε και δεν ήταν λογικά σε θέση να γνωρίζει τη σχετική δήλωση,

- ο πωλητής αποδεικνύει ότι διόρθωσε τη σχετική δήλωση κατά τη στιγμή της πώλησης του αγαθού,

- ο πωλητής αποδεικνύει ότι η απόφαση περί πραγματοποιήσεως της αγοράς δεν επηρεάστηκε από τη σχετική δήλωση.

>Κείμενο μετά την ψηφοφορία στο ΕΚ>

2. Ο πωλητής δεν ευθύνεται όταν το αγαθό δεν ανταποκρίνεται στις δημόσιες δηλώσεις του παραγωγού ή του αντιπροσώπου του όταν ο πωλητής αποδεικνύει ότι δεν γνώριζε και δεν ήταν σε θέση να γνωρίζει τη σχετική δήλωση,

(Τροπολογία 27)

Άρθρο 3, παράγραφος 3

>Αρχικό κείμενο>

3. Μέχρις αποδείξεως του εναντίου, τα ελαττώματα ως προς την ανταπόκριση του αγαθού προς τους όρους της σύμβασης, τα οποία εκδηλώνονται μέσα σε προθεσμία έξι μηνών από τη στιγμή της παράδοσης, τεκμαίρονται ότι υφίστανται κατ' αυτή την ημερομηνία, εκτός εάν το τεκμήριο αυτό είναι ασυμβίβαστο με τη φύση των αγαθών ή τη φύση του ελαττώματος.

>Κείμενο μετά την ψηφοφορία στο ΕΚ>

3. Μέχρις αποδείξεως του εναντίου, τα ελαττώματα ως προς την ανταπόκριση του αγαθού προς τους όρους της σύμβασης, τα οποία εκδηλώνονται μέσα σε προθεσμία έξι μηνών από τη στιγμή της

πραγματικής παράδοσης, τεκμαίρονται ότι υφίστανται κατ' αυτή την ημερομηνία, εκτός εάν το τεκμήριο αυτό είναι ασυμβίβαστο με τη φύση των αγαθών ή τη φύση του ελαττώματος.

(Τροπολογία 45)

Άρθρο 3, παράγραφος 4

>Αρχικό κείμενο>

(4) Όταν ένα ελάττωμα ως προς την ανταπόκριση του αγαθού προς τους όρους

της σύμβασης επισημαίνεται στον πωλητή, σύμφωνα με το άρθρο 4, ο καταναλωτής έχει δικαίωμα να ζητήσει από αυτόν είτε την επισκευή του αγαθού δωρεάν και μέσα σε λογική προθεσμία είτε την αντικατάσταση του αγαθού, εφόσον αυτό είναι δυνατό, είτε ανάλογη μείωση του τιμήματος είτε την καταγγελία της σύμβασης. Η άσκηση του δικαιώματος καταγγελίας της σύμβασης ή αντικατάστασης του αγαθού περιορίζεται σε ένα έτος.

>Κείμενο μετά την ψηφοφορία στο ΕΚ>

(4) Όταν ένα ελάττωμα ως προς την ανταπόκριση του αγαθού προς τους όρους

της σύμβασης επισημαίνεται στον πωλητή, τότε ο πωλητής πρέπει, χωρίς περιττή καθυστέρηση, να προσφέρει επισκευή του αγαθού δωρεάν ή αντικατάστασή του. Ο καταναλωτής διαθέτει δικαίωμα επιλογής, εκτός εάν, λόγω των ιδιαιτεροτήτων της συγκεκριμένης περιπτώσεως, μια αξίωση φέρεται οικονομικά εύλογη και αποδεκτή για τον καταναλωτή, λαμβανομένων υπόψη των συμφερόντων του καταναλωτή και του πωλητή. Ο καταναλωτής δεν υποχρεούται να δεχθεί την προσφερθείσα επισκευή, εφόσον αυτή έχει αρνητικά αποτελέσματα στην αξία του αγαθού 7 στην περίπτωση αυτή μπορεί να ζητήσει αντικατάσταση του αγαθού.

>Αρχικό κείμενο>

Τα κράτη μέλη μπορούν να προβλέπουν τον περιορισμό του φάσματος των δικαιωμάτων που αναφέρονται στο πρώτο εδάφιο σε περιπτώσεις που η μη ανταπόκριση του αγαθού προς τους όρους της σύμβασης είναι ήσσονος σημασίας.

>Κείμενο μετά την ψηφοφορία στο ΕΚ>

Στην περίπτωση που καμία από τις δύο λύσεις δεν είναι δυνατή, ή στην περίπτωση που μετά την προσπάθεια επισκευής δεν αποκαθίσταται η ανταπόκριση προς τους όρους της σύμβασης, ο καταναλωτής δικαιούται είτε ανάλογη μείωση του τιμήματος, είτε καταγγελία της σύμβασης.

(Τροπολογία 29)

Άρθρο 3, παράγραφος 4, εδάφιο 2α και εδάφιο 2β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

Για το καταναλωτικό αγαθό που παραδόθηκε σε αντικατάσταση άλλου αγαθού ισχύουν οι ίδιες διατάξεις που ισχύουν για την αγορά ενός νέου καταναλωτικού αγαθού.

>Αρχικό κείμενο>

>Κείμενο μετά την ψηφοφορία στο ΕΚ>

Κατόπιν αντικαταστάσεως του αγαθού αρχίζει εκ νέου η διάρκεια της εγγύησης σύμφωνα με την παράγραφο 1 7 το αυτό ισχύει και σε περίπτωση επισκευής ενός ελαττώματος για το επισκευασθέν ελάττωμα.

(Τροπολογία 30)

Άρθρο 3, παράγραφος 4 , εδάφιο 2β) (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Ο πωλητής βαρύνεται με όλες τις προκύπτουσες δαπάνες όπως έξοδα μεταφοράς, διαδρομής, εργασίας και υλικών.

(Τροπολογία 31)

Άρθρο 3, παράγραφος 5

>Αρχικό κείμενο>

5. Όταν θεμελιώνεται ευθύνη του τελικού πωλητή έναντι του καταναλωτή λόγω ελαττώματος απορρέοντος από πράξη ή παράλειψη του παραγωγού ή προγενέστερου πωλητή εντασσομένου στην ίδια αλυσίδα συμβάσεων ή οποιουδήποτε άλλου μεσάζοντος, ο τελικός πωλητής έχει το δικαίωμα να στραφεί κατά παντός υπευθύνου, με βάση τα προβλεπόμενα από το δίκαιο των κρατών μελών.

>Κείμενο μετά την ψηφοφορία στο ΕΚ>

5. Όταν θεμελιώνεται ευθύνη του τελικού πωλητή έναντι του καταναλωτή λόγω ελαττώματος απορρέοντος από πράξη ή παράλειψη του παραγωγού ή προγενέστερου πωλητή εντασσομένου στην ίδια αλυσίδα συμβάσεων ή οποιουδήποτε άλλου μεσάζοντος, ο τελικός πωλητής έχει το δικαίωμα να στραφεί κατά

πάντων των υπευθύνων προσώπων, με βάση τα προβλεπόμενα από το δίκαιο των κρατών μελών. Το δικαίωμα αυτό ασκείται με βάση τα προβλεπόμενα από το δίκαιο των κρατών μελών, χωρίς ωστόσο να μπορεί ο εν λόγω υπεύθυνος να επικαλεσθεί εγγυητικές ρήτρες της σύμβασης σχετικά με την ευθύνη που φέρει υποχρεωτικά από νομική άποψη ο τελικός πωλητής έναντι του καταναλωτή.

(Τροπολογία 32)

Άρθρο 3α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 3α

Πληρωμή σε δόσεις

Σε περίπτωση που πωλητής και καταναλωτής συμφωνούν στην πληρωμή σε δόσεις, η καταβολή των δόσεων μπορεί να ανασταλεί έως ότου αποκατασταθεί η μη ανταπόκριση του προΐόντος στους όρους της σύμβασης.

(Tροπολογία 33)

Άρθρο 3 β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 3β

Αναστολή προθεσμιών

Με την επισήμανση της μη ανταπόκρισης του προΐόντος στους όρους της σύμβασης από τον καταναλωτή στον πωλητή ή στη διεύθυνση του άρθρου 3γ αναστέλλεται η προθεσμία του άρθρου 3, παράγραφος 1 έως ότου εκπληρωθούν οι υποχρεώσεις του πωλητή. Σε περίπτωση που ο καταναλωτής κάνει χρήση μιας προβλεπόμενης στα κράτη μέλη δυνατότητας εξωδικαστικής προσφυγής ή σε περίπτωση που ασκεί αγωγή, η προθεσμία με βάση το άρθρο 3, παράγραφος 1 αναστέλλεται επίσης έως ότου εκδοθεί μια απόφαση στο πλαίσιο του συστήματος εξωδικαστικής προσφυγής ή μια τελεσίδικη απόφαση.

(Τροπολογία 48)

Άρθρο 3γ (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 3γ

Πληροφορίες

>Αρχικό κείμενο>

>Κείμενο μετά την ψηφοφορία στο ΕΚ>

Σε περίπτωση καταναλωτικών αγαθών που πωλούνται σε περισσότερα κράτη μέλη, ο παραγωγός παρέχει μία διεύθυνση επικοινωνίας σε κάθε κράτος μέλος, στην οποία θα παρέχονται στους καταναλωτές κατάλληλες πληροφορίες για την άσκηση των αξιώσεών τους όταν επισημαίνεται η μη ανταπόκριση του προΐόντος στους όρους της σύμβασης.

(Τροπολογία 36)

Άρθρο 5

>Αρχικό κείμενο>

Εγγυήσεις

>Κείμενο μετά την ψηφοφορία στο ΕΚ>

Εμπορικές εγγυήσεις

>Αρχικό κείμενο>

1. Κάθε προσφερόμενη από τον πωλητή ή παραγωγό εγγύηση, δεσμεύει νομικά το άτομο που την προσφέρει σύμφωνα με τους όρους που ορίζονται στο έγγραφο της εγγύησης και στη σχετική διαφήμιση και πρέπει να φέρνει τον δικαιούχο σε θέση πιο πλεονεκτική από εκείνη που απορρέει από τις εφαρμοστέες εθνικές διατάξεις για την πώληση καταναλωτικών αγαθών.

>Κείμενο μετά την ψηφοφορία στο ΕΚ>

1. Κάθε προσφερόμενη εγγύηση, δεσμεύει νομικά το άτομο που την προσφέρει σύμφωνα με τους όρους που ορίζονται στο έγγραφο της εγγύησης και στη σχετική διαφήμιση και πρέπει να φέρνει τον δικαιούχο σε θέση πιο πλεονεκτική από εκείνη που απορρέει από τις εφαρμοστέες εθνικές διατάξεις για την πώληση καταναλωτικών αγαθών.

>Αρχικό κείμενο>

2. Η εγγύηση πρέπει να είναι γραπτή, να είναι δυνατόν να την μελετήσει ο καταναλωτής πριν από την αγορά και να προσδιορίζει σαφώς τα αναγκαία για την ενεργοποίησή της στοιχεία και συγκεκριμένα τη διάρκεια και την εδαφική της έκταση, καθώς και το όνομα και τη διεύθυνση του εγγυητή.

>Κείμενο μετά την ψηφοφορία στο ΕΚ>

2. Η εγγύηση πρέπει να είναι γραπτή, να είναι δυνατόν να την μελετήσει ο καταναλωτής πριν από την αγορά και να προσδιορίζει σαφώς τα αναγκαία για την ενεργοποίησή της στοιχεία και συγκεκριμένα τη διάρκεια και την εδαφική της έκταση,

το όνομα και τη διεύθυνση του ατόμου με το οποίο ο καταναλωτής θα έλθει σε επαφή, τη διαδικασία σε περίπτωση επίκλησης της εγγύησης, καθώς και το όνομα και τη διεύθυνση του εγγυητή. Επιπλέον η εγγύηση πρέπει να επισημαίνει στον καταναλωτή ότι αυτός έχει επιπλέον στη διάθεσή του τα νομοθετικά προβλεπόμενα δικαιώματα τα οποία η εγγύηση ουδόλως θίγει. Μια εγγύηση που περιορίζεται σε ορισμένα μόνο τμήματα του προΐόντος πρέπει να τα προσδιορίζει σαφώς, διαφορετικά ο περιορισμός είναι άκυρος.

(Τροπολογία 38)

Άρθρο 5α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 5α

>Αρχικό κείμενο>

>Κείμενο μετά την ψηφοφορία στο ΕΚ>

Ενημέρωση των καταναλωτών

Τα κράτη μέλη προβλέπουν μέτρα για την ενημέρωση των καταναλωτών όσον αφορά τις εθνικές νομοθετικές διατάξεις που θεσπίζονται για τη μεταφορά της οδηγίας αυτής και καλούν, εφόσον είναι απαραίτητο, τις επαγγελματικές οργανώσεις να ενημερώσουν τους καταναλωτές για τα δικαιώματά τους.

(Τροπολογία 39)

Άρθρο 5β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 5β

>Αρχικό κείμενο>

>Κείμενο μετά την ψηφοφορία στο ΕΚ>

Εφαρμογή

Δύο χρόνια μετά την προθεσμία μεταφοράς στην εθνική νομοθεσία η Επιτροπή υποβάλει στο Ευρωπαΐκό Κοινοβούλιο και στο Συμβούλιο μια έκθεση σχετικά με την εφαρμογή της παρούσας οδηγίας.

(Τροπολογία 40)

Άρθρο 5γ (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 5γ

Νομοθεσία

Μετά τη λήξη της προθεσμίας που προβλέπεται στο άρθρο 8.1, το παράρτημα της οδηγίας 98/.../ΕΚ σχετικά με τις αγωγές παραλήψεως στον τομέα της προστασίας των συμφερόντων των καταναλωτών, αντικαθίσταται ως εξής:

>Αρχικό κείμενο>

>Κείμενο μετά την ψηφοφορία στο ΕΚ>

"9α) Οδηγία 98/.../ΕΚ σχετικά με την πώληση και τις εγγυήσεις καταναλωτικών αγαθών (ΕΕ L ...)".

(Τροπολογία 42)

Άρθρο 6, παράγραφος 2

>Αρχικό κείμενο>

2. Τα κράτη μέλη λαμβάνουν τα αναγκαία μέτρα ώστε, όποιος και αν είναι ο εφαρμοστέος στη σύμβαση νόμος και εφόσον αυτή συνδέεται στενά με την επικράτεια των κρατών μελών, να μη στερείται ο καταναλωτής της παρεχόμενης από την παρούσα οδηγία προστασίας.

>Κείμενο μετά την ψηφοφορία στο ΕΚ>

2. Τα κράτη μέλη λαμβάνουν τα αναγκαία μέτρα ώστε,

να μη στερείται ο καταναλωτής της παρεχόμενης από την παρούσα οδηγία προστασίας, εφόσον επιλέχθηκε ο νόμος μιας τρίτης χώρας ως ο εφαρμοστέος στη σύμβαση νόμος και εφόσον η σύμβαση αυτή συνδέεται στενά με την επικράτεια των κρατών μελών.

(Τροπολογία 43)

Άρθρο 7 α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Συστήματα προσφυγής

1. Τα κράτη μέλη εκπονούν από κοινού με τις κλαδικές και επαγγελματικές οργανώσεις συστήματα προσφυγής, τα οποία διασφαλίζουν μια ανεξάρτητη, αμερόληπτη και αποτελεσματική εκδίκαση των ασκούμενων προσφυγών.

>Αρχικό κείμενο>

>Κείμενο μετά την ψηφοφορία στο ΕΚ>

2. Και σε περίπτωση διασυνοριακών συμβάσεων εντός της Ευρωπαΐκής Ένωσης, τα κράτη μέλη μεριμνούν για τη θέσπιση κατάλληλων και αποτελεσματικών διαδικασιών καταγγελίας και παροχής βοήθειας προκειμένου να διευθετούνται τυχόν διαφορές μεταξύ καταναλωτή και πωλητή. Οι καταναλωτές δικαιούνται σε περίπτωση ελαττωματικού αγαθού να ορίσουν την υπηρεσία καταγγελιών ως μεσολαβητή ή να εκχωρήσουν στην υπηρεσία αυτή τις αξιώσεις τους που απορρέουν από τη σύμβαση πώλησης.

Νομοθετικό ψήφισμα που αποτελεί τη γνώμη του Ευρωπαΐκού Κοινοβουλίου σχετικά με την πρόταση οδηγίας του Ευρωπαΐκού Κοινοβουλίου και του Συμβουλίου που αφορά την πώληση και τις εγγυήσεις καταναλωτικών αγαθών (COM(95)0520 - C4-0455/96-96/0161(COD))(Διαδικασία συναπόφασης: πρώτη ανάγνωση)

Το Ευρωπαΐκό Κοινοβούλιο,

- έχοντας υπόψη την πρόταση της Επιτροπής προς το Ευρωπαΐκό Κοινοβούλιο και το Συμβούλιο (COM(95)0520 - 96/0161(COD)) ((ΕΕ C 307 της 16.10.1996, σελ.8.)),

- έχοντας υπόψη το άρθρο 189 B, παράγραφος 2 και το άρθρο 100Α της Συνθήκης ΕΚ, σύμφωνα με τα οποία η Επιτροπή έχει υποβάλει την πρότασή της (C4-0455/96),

- έχοντας υπόψη ότι η νομική βάση που προτάθηκε από την Επιτροπή δεν είναι επαρκής και ότι θα πρέπει να γίνει επίσης και μνεία του άρθρου 129Α της Συνθήκης ΕΚ,

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών καθώς και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής καθώς και της Επιτροπής Νομικών Θεμάτων και Δικαιωμάτων των Πολιτών (A4-0029/98),

1. εγκρίνει την πρόταση της Επιτροπής με την επιφύλαξη των τροποποιήσεων που της επέφερε 7

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ 7

3. καλεί το Συμβούλιο να ενσωματώσει τις τροποποιήσεις που ενέκρινε το Κοινοβούλιο στην κοινή θέση που θα καθορίσει σύμφωνα με το άρθρο 189 Β, παράγραφος 2, της Συνθήκης ΕΚ 7

4. καλεί το Συμβούλιο να το ενημερώσει σε περίπτωση που προτίθεται να αποστεί από το κείμενο που ενέκρινε το Κοινοβούλιο και ζητεί να κινηθεί η διαδικασία συνεννόησης 7

5. επισημαίνει ότι η Επιτροπή είναι υποχρεωμένη να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο 7

6. αναθέτει στον Πρόεδρό του να διαβιβάσει την παρούσα γνωμοδότηση στην Επιτροπή, το Συμβούλιο και τα κράτη μέλη.